પાટણ હેમચંદ્રાચાર્ય યુનિવર્સિટી સંલગ્ન આર્ટસ અને કોમર્સ ફેકલ્ટીની કેટલીક કોલેજોમાં પ્રવેશ માટે વિદ્યાર્થીઓને ઘસારો વધતાં અનેક વિદ્યાર્થીઓ પ્રવેશથી વંચિત રહી જાય તેમ હોય કોલેજોની દરખાસ્તના પગલે યુનિવર્સિટીએ ૬ કોલેજોને ૯૦૦ બેઠકો વધારાની મંજુરી કરી આપી છે. ઉતર ગુજરાતમાં ચાલુ વર્ષે ધોરણ 12 સામાન્ય પ્રવાહના પરિણામ નીચું આવ્યું હોવા છતાં આર્ટ્સ અને કોમર્સ કોલેજોમાં પ્રવેશ મેળવવા માટે વિદ્યાર્થીઓનો ઘસારો છે.